Sommer-OL 1904

**Sommer-OL 1904** ble tildelt Chicago, men avholdt i St. Louis i USA i perioden 1. juli – 23. november 1904. St. Louis som skulle arrangere verdensutstilling i 1904 truet med å arrangere et rivaliserende sportsevenement. Den internasjonale olympiske komité (IOK) ba da den amerikanske presidenten Theodore Roosevelt om å avgjøre tvisten om hvilken by som skulle arrangere lekene. Presidenten gikk inn for St. Louis som dermed ble valgt.

Det viste seg også denne gang at det var en dårlig idé å gjennomføre de olympiske lekene i forbindelse med en verdensutstilling. På lik linje med lekene under OL 1900 i Paris var interessen laber og ble overskygget av verdensutstillingen. Det var få som hadde lyst å følge med på et OL som strakte seg i tid over fire og en halv måned. Ikke engang grunnleggeren av de moderne olympiske lekene – Pierre de Coubertin – var med i St. Louis. På grunn av den store avstanden fra Europa, som medførte høye reisekostnader for deltakerne, valgte mange å ikke delta. Antallet deltakere ble lavt, og mange konkurranser ble gjennomført kun med amerikanske utøvere. Lekene i Paris fire år før ble en katastrofe for den olympiske bevegelsen, men lekene i St. Louis ble betegnet som verre – og senere nevnt som «historiens verste olympiske leker».

Sportslige skandaler forekom også. Maratonløperen Fred Lorz la seg sist i løpet og bak en sving på en rolig strekning ventet en bil på ham. Som passasjer passerte han samtlige deltakere, hoppet ut 10 kilometer fra mål og løp enkelt inn som førstemann. Jukset ble avslørt og Lorz ble diskvalifisert. En senere forklaring på hendelsen er at han egentlig hadde brutt løpet, og skulle kjøres til målområdet av sin manager for å hente klærne sine. Bilen brøt sammen omtrent 10 km før mål, og Lorz måtte ta beina fatt. Da han nådde mållinjen ble han hyllet som vinner, men Lorz sa ikke i fra at han hadde brutt løpet før etter medaljeseremonien. Han ble deretter fratatt medaljen og utestengt fra idrett på livstid, noe som senere ble omgjort til utestengelse i ett år. I 1905 vant han Boston Marathon.

Antallet deltakere og hvilke sporter og øvelser som skal regnes som olympiske har siden lekene ble arrangert vært uklar og er fremdeles oppe til diskusjon. I juli 2021 besluttet IOK å endre nasjonalitet på noen av medaljevinnerne og deltakerne i Sommer-OL 1896, Sommer-OL 1900 og Sommer-OL 1904 etter anbefalinger fra olympiahistorikeren Bill Mallon og andre idrettshistorikere fra International Society of Olympic Historians. Det er derimot aldri gjort noe «vedtak» om hvilke sporter eller øvelser som skal regnes som offisielle. Medaljetabeller, resultater, deltakernasjoner og utøveres nasjonalitet er derfor basert på informasjon fra IOKs database, som må regnes som den øverste autoritet i slike spørsmål. Det er derfor ikke umulig at databasen kan endres etter at eventuelle nye opplysninger blir akseptert av IOK.

Boksing var med som olympisk sport for første gang, alle deltakerne kom fra USA. Andre nye olympiske sportsgrener var lacrosse og roque, mens bryting var tilbake på det olympiske programmet. Landhockey, hurling, amerikansk fotball, baseball og basketball var noen av demonstrasjonsidrettene. Vertsnasjonen USA ble beste nasjon – 523 av totalt 651 utøvere var fra USA.

Etter lekene i St. Louis var det ikke mye håp og optimisme for lekenes fremtid og 1904-lekene var en publikumsfiasko – kun 2000 var blitt registrert som oppmøtte tilskuere. Coubertin besluttet derfor at de olympiske leker skulle gjennomføres uavhengig av andre begivenheter og at lekene skulle arrangeres over et begrenset tidsrom.

## Valg av vertsby
Chicago ble valgt som arrangør av sommerlekene i 1908 ved avstemning under den internasjonale olympiske komités 4. sesjon i Paris i Frankrike 22. mai 1901. Buffalo og Philadelphia i USA var også kandidater. 

St. Louis skulle arrangere verdensutstillingen i 1904 og forlangte derfor at de også skulle arrangere sommerlekene. Det ble truet med å arrangere alternative sommerleker i St. Louis dersom Chicago ikke trakk seg. IOK ga USAs president Teddy Roosevelt fullmakt til å peke ut vertsby, og han valgte St. Louis. IOK bekreftet byttet av vertsby i desember 1902 med votering via post der 14 stemte for og to stemte mot. 

## Arenaer

## Idretter

Den internasjonale olympiske komité aksepterte i juli 2021 olympiahistorikeren Bill Mallons anbefaling om hvilke olympiske øvelser som skulle stå som offisielle fra sommerlekene i 1904.

Det ble konkurrert i 16 idretter med totalt 95 øvelser. (Antall øvelser per idrett i parantes)

*
*
*
*
*
*
*
*
*
*
*Svømmesport
**
**
**
*
*
*
*
*

### Demonstrasjonsidretter
*Amerikansk fotball
*Basketball  
*Baseball  
*Boksing for kvinner
*Gælisk fotball
*Handikappidrett 
*Hurling

;Fotnoter

## Deltakelse

14 nasjoner deltok i lekene. (Antall deltakere per nasjon i parentes)

*
*  
*
*
*
*  
* 
*
*
*
*
*
* 
*

;Fotnoter

## Medaljefordeling
 Vertsnasjon ()

;Fotnoter

### IOKs endringer i 2021
Flere deltakeres nasjonalitet har vært uklar og omdiskutert da mange var immigranter som ennå ikke hadde fått amerikansk statsborgerskap. I juli 2021 besluttet Den internasjonale olympiske komité (IOK) å endre nasjonalitet på noen medaljevinnere og deltakere etter anbefaling fra olympiahistorikeren Bill Mallon. Alle som fikk endret nasjonalitet var tidligere oppført som deltakere for USA, unntatt Albertson Van Zo Post og Charles Tatham, som begge var fra USA men ble listeført under Cuba.

***Frank Bizzoni **. 
:I 2009 oppdaget idrettshistorikere fra International Society of Olympic Historians at syklisten Frank Bizzoni, som ble antatt å være fra USA, fremdeles var italiensk statsborger da han deltok i 1904. Han ble amerikansk statsborger først i 1917.
***[[Charles Ericksen]] ** og **[[Bernhoff Hansen]] **. 
:Ericksen og Hansen er nå ført opp som olympiske mestere for Norge. De var norske statsborgere i 1904 og begge vant gull i bryting. I 2012 la norske idrettshistorikere fram dokumentasjon på at Ericksen ble amerikansk statsborger først 22. mars 1905 og at Hansen etter alt å dømme aldri ble amerikansk statsborger. Norges idrettsforbund påpekte dette og ba IOK om å endre registreringen slik at Ericksen og Hansen ble deltakere og olympiske mestere for Norge. Dette ble først avvist, men IOK endret i 2021 deres nasjonalitet til norsk. 
***[[Francis Gailey]] **. 
:Gailey deltok for Australia. Han immigrerte til USA i 1906, ankom San Francisco med SS Sonoma, og fikk jobb i en bank i California. Han bodde en tid i Ontario i Canada, hvor han giftet seg med Mary Adams og flyttet i 1918 til en appelsinplantasje sør i California.
***[[Frank Kungler|Frank Kungler / (Franz Kugler)]] **. 
:Kungler (Kugler) deltok for Tyskland og vant flere medaljer i 1904. Han representerte klubben St. Louis Southwest Turnverein og ble amerikansk statsborger i 1913.
***[[Gustav Thiefenthaler]] **. 
:Thiefenthaler ble født i Sveits, men familien flyttet til USA da han var ung. Han representerte bryteklubben South Broadway AC i St. Louis. Thiefenthaler tapte sin ene brytekamp, men fikk bronsemedalje da det kun var tre deltakere i vektklassen.
***[[Albert Coray]] **. 
:Fransk-amerikanske Coray er nå oppført som deltaker for Frankrike. Han vant sølv i maraton og tok også sølv da han var med på et blandet lag der samtlige andre på laget var fra USA.
***[[Julius Lenhart]] **. 
:Turneren Lenhart deltok for Østerrike og vant gull og sølv individuelt, samt en gullmedalje som deltaker på et blandet lag.
***[[Albertson Van Zo Post]] ** og **[[Charles Tatham]] **. 
:IOK har rettet opp feilføring av nasjonalitet på to fektere fra USA. Cuba var ført som nasjonalitet på Van Zo Post som vant en gull, en sølv og to bronse, samt at Tatham ble ført opp for Cuba i de individuelle øvelsene, men som fra USA i lagkonkurransen.

## Referanser


## Eksterne lenker
* 
*  Sommer-OL 1904  på sports-reference.com
*  The 1904 Olympic Games: Results for All Competitors in All Events, with Commentary – analyse og statistikk av Bill Mallon, hos library.la84.org
*  Official Report (Lucas) hos la84.org
*  Spalding's Official athletic almanac for 1905 : Special Olympic Number (Spalding) hos la84.org
*  1904 Summer Olympics hos olympedia.com